Arno Bergs plass

Arno Bergs plass er en liten plass med park på Briskeby i Oslo. Plassen ligger der  Gyldenløves gate, Løvenskiolds gate, Eilert Sundts gate og Schives gate møtes, på det tidligere «Bondejordet». Plassen har høye trær, på vestsiden er trærne en del alléen midt i Gyldenløves gate, anlagt som ridesti.

Nord på plassen står en fontene foran Gyldenløves gate 27 fra 1927, ofte kalt «Gyldenløves hus», et bolighus i 1920-tallsklassisisme med konkav fasade mot plassen. I samme stil er Gyldenløves gate 19, ferdig 1929, tegnet av landets første kvinnelige arkitekt, Lilla Hansen.Wenche Findal: Kraftfull arkitektur - kvinnelige arkitekter. Byminner, 3/1996, side 40

I 2006 ble en hage som vender mot plassen vedtatt bevart, etter en konflikt om utbygging.Fortidsminneforeningen, nyhet 5. desember 2006. Om bevaring av hage ved plassen (lest 8. august 2008)

Fontenen på plassen er det geografiske sentrum i romanen Beatles ifølge forfatteren, Lars Saabye Christensen.Lars Saabye Christensen intervjuet av Dagsavisen 4. november 2006  (besøkt 8. august 2008)

Plassen ble i 1975 oppkalt etter Oslos første byantikvar, arkitekt Arno Berg (1890–1974), og het inntil da Gyldenløves plass. Arno Berg bodde i Gyldenløves gate 27 fra huset var nytt i 1927 til sin død.«Arno Berg». St. Hallvard, 1/2011, side 5 og 57

 Referanser 

 Litteratur 
 Oslo byleksikon

 Eksterne lenker 

 Bilde av plassen publisert på oslobilder.no, datert til 1920-30. Bildet viser Gyldenløves gate 27 fra 1927 (besøkt 2. juli 2012)

Kategori:Veier i bydel Frogner
Kategori:Parker i Oslo
Kategori:Plasser i Oslo